| **Ardea cocoi** |
| --- |
| Pietų Amerikos garnys  (Ardea cocoi)Pietų Amerikos garnys (*Ardea cocoi*) Pietų Mato Grose (Brazilija) |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Gandriniai paukščiai  *( Ciconiiformes)* |
| Šeima: | Garniniai  *( Ardeidae)* |
| Gentis: | Tikrieji garniai  *( Ardea)* |
| Rūšis: | Pietų Amerikos garnys  *( Ardea cocoi)* |

 |
| Binomas |
| ***Ardea cocoi*** Linné, 1766 |

 Pietų Amerikos garnio paplitimas
**Pietų Amerikos garnys** (*Ardea cocoi*) – garninių (*Ardeidae*) šeimos paukštis.

Išvaizda
--------

Stambiausias Pietų Amerikos garninis paukštis. Kūno ilgis 97-127 cm, o svoris 1900–1980 g. Viršugalvis juodas. Snapas geltonas. Rainelė geltona. Plikos odos plotas tarp snapo ir akių žydras. Kaklas baltas, priekis išmargintas juodomis dėmelėmis. Nugara pilka. Sparnai pilki, priekyje juoda dėme, kuri matoma paukščiui stovint. Krūtinė balta. Kūno apačia juoda. Šlaunys ir pasturgalis balti. Kojos juodos. Veisimosi periodu keičia apdarą. Kuodelis ilgas, juodas. Snapo pamatas rausvas. Kojos rožinės.

Paplitimas
----------

Paplitęs visoje Pietų Amerikoje, išskyrus Andų aukštikalnes.

Biologija
---------

Biotopas – šlapynės. Baikštus paukštis.

Didžiąją maisto raciono dalį sudaro didelės žuvys (virš 20 cm ilgio). Taip pat maitinasi varliagyviais, vandens vabzdžiais ir maita. Maisto ieško dieną ir naktį, pavieniai. Drėgnuoju metu laiku maitinasi mišriose grupėse su kitais paukščiais. Kartais atima grobį iš kitų paukščių, pavyzdžiui Amerikinio žabiro. Medžioja lėtai braidydamas sekliame vandenyje ar stovėdamas ir laukdamas grobio. Kai nesimaitina slepiasi nendrėse ar medžiuose.

Veisiasi pavieniai arba didelėse, kartais mišriose, kolonijose. Lizdavietės pelkėse ar kitose saugiose vietose. Lizdą krauna 20 – 25 m aukščio medžiuose, krūmuose, nendrynuose ir kaktusuose. Lizdą krauna iš medžių šakų ir nendrių, iškloja žole. Lizdas apvalus, 65 cm diamtero, gilus. Lizdą krauna 7 dienas. Dėtyje 3 – 4 šviesiai žydri, išmarginti baltais šlakais, kiaušiniai. Inkubacija trunka 24 – 26 dienas, peri abu tėvai. Išsiritę jaunikliai yra apaugę pilkais pūkais, viršugalvis tamsesnis.

Nelaisvėje gyvena 24,4 m.. Kartos trukmė 10,5 m

Šaltiniai
---------

1. ↑   „Pasaulinės gamtos apsaugos organizacijos raudonasis sąrašas - Ardea cocoi". Pasaulinė gamtos apsaugos organizacija. anglų k.
2. ↑   „Ardea cocoi". Oiseaux. anglų k.
3. ↑  „Ardea cocoi". Wildscreen Arkive. anglų k. Suarchyvuotas originalas 2017-09-25. Nuoroda tikrinta 2017-11-26.
4. ↑  „Heron Conservation. Ardea cocoi". The IUCN-SSC Heron Specialist Group. anglų k. Suarchyvuotas originalas 2017-12-01. Nuoroda tikrinta 2017-11-26.
5. ↑   „The Animal Ageing and Longevity Database: An Age entry for Ardea cocoi". Senscence. anglų k.
6. ↑   „Ardea cocoi (Cocoi Heron or White-necked Heron)" (PDF). The Online Guide to the Animals of Trinidad and Tobago. anglų k.
7. ↑   „Ardea cocoi (Cocoi Heron or White-necked Heron)" (PDF). The Online Guide to the Animals of Trinidad and Tobago. anglų k.

Nuorodos
--------

Pietų Amerikos garnio balsas

|  |  |
| --- | --- |
|  | **Vikiteka: Pietų Amerikos garnys** – vaizdinė ir garsinė medžiaga  |